| Ponapė |
| --- |
|  |
|  |
| **Valstybė** | Mikronezijos Federacinių Valstijų vėliava Mikronezijos Federacinės Valstijos |
| **Administracinis centras** | Kolonija |
| **Savivaldybių skaičius** | 13 |
|  |
| **Gyventojų** (2003) | 34 486 |
| **Plotas** | 346 km² |
| **Tankumas** (2003) | 100 žm./km² |

**Ponapė** (*Pohnpei* - virš akmens altoriaus), dar vadinama **Ponpėja** – valstija, viena iš keturių Mikronezijos Federacijos (MFV) valstijų.

Kartu tai pagrindinė valstijos sala, Seniavino salų (dalis didesnės, Karolinų salų, grupės) sala. 

Ponapėje yra MFV sostinė - Palikyras. Ponapės tarptautinis oro uostas (IATA kodas - PNI) yra įsikūręs šalia Kolonijos miesto, mažoje salelėje, pagrindinės salos šiaurinėje pakrantėje.

Geografija
----------

Detalus Ponapės žemėlapis
Ponapės sala yra didžiausia, aukščiausia, daugiausiai apgyvendinta ir labiausiai išvystyta MFV sala. Ponapės salos gyventojai tarp kitų salų grupės gyventojų yra pagarsėję savo svetingumu pašaliečiams. Sala yra turtinga savo biologine įvairove. 

Ponapė yra viena iš drėgniausių pasaulio vietų su užfiksuotu metiniu kritulių kiekių kiekvienais metais viršijančiu 7600 mm tam tikrose kalnuotose vietovėse.

Savivaldybės
------------

Kolonijos miesto vaizdas nuo kalno viršūnės Sokės saloje
Ponapės saloje yra įsikūrę septynios savivaldybės. Kitos savivaldybės įsikūrę Ramiajame vandenyne išsimėčiusiuose atoluose. 

* U (pagrindinėje saloje, šiaurės rytuose)
* Sapvalapas (pagrindinėje saloje, vakaruose, į šiaurę nuo Nan Madolio)
* Kitis (pagrindinėje saloje, pietvakariuose, įskaitant Anto atolą)
* Kolonija (pagrindinėje saloje, šiaurėje)
* Madolenimas (pagrindinėje saloje, rytuose)
* Netas (pagrindinėje saloje, šiaurėje/centre, seniau į sudėtį įėjo valstijos adm. centras Kolonija)
* Sokė (pagrindinėje saloje, šiaurvakariuose, įskaitant Pakino atolą)
* Kapingamarangis (nutolęs pietvakarių atolas)
* Mokilis (artimas rytinis atolas)
* Ngatikas (artimas pietvakarių atolas)
* Nukuoras (pietvakarių atolas)
* Orolukas (vakarų atolas, įskaitant Minto rifą)
* Pingelapas (tolimas rytinis atolas)

Demografija
-----------

Ponapės saloje gyvena ~34000 žmonių. Ponapė labiausiai etniškai įvairiapusė, nei bet kuri kita, Mikronezijos sala. Taip didžia dalimi yra dėl to, kad čia yra valstybinės valdžios rūmai, kurie įdarbina šimtus žmonių iš kitų MFV valstijų, turinčių skirtingą etninę ir kultūrinę kilmę.

Daugumą gyventojų sudaro etniniai ponapėjiečiai. Bet per daugiau nei šimtmetį trukusią Ponapės okupaciją čia susidarė tikras MFV tautų kratinys iš australo-azijiečių Pacific saliečių ir japonų, vokiečių, ispanų, čamorų, filipiniečių, amerikiečių, australiečių ir kitų vakarų europiečių tautų.

Biologinė įvairovė
------------------

Ponapė yra kelių paukščių rūšių, įskaitant keturias endemines rūšis, gimtinė. Manoma, kad penktoji rūšis, *Ponapės varnėnas*, neseniai išnyko.

Nuorodos
--------

* Svetainė apie Ponapę Archyvuota kopija 2014-12-18 iš Wayback Machine projekto.
* Kelionė po Ponapę Archyvuota kopija 2009-03-28 iš Wayback Machine projekto.
* MFV lankytojų svetainė (Skyrius apie Ponapę) Archyvuota kopija 2007-09-27 iš Wayback Machine projekto.
* Mikronezijos gamtosaugos fondas

Koordinatės: 6°51′ š. pl. 158°13′ r. ilg.﻿ / ﻿6.850°š. pl. 158.217°r. ilg.﻿ / 6.850; 158.217

|  |  |
| --- | --- |
| **Mikronezijos Federacinių Valstijų valstijos** |  |
| Čiukas | Japas | Kosraė | Ponapė |